**中等收入陷阱**係指一個原本貧窮嘅國家，因為擁有某種嘅定嘅優勢，而能夠得到一定嘅經濟增長，當經濟增長到一定收入之後，陷入一種「卡住」嘅經濟發展狀況，唔上唔落。 中等收入陷阱呢個術語由世界銀行喺2007年引入，佢哋嘅定義係按照2011年嘅價格計算，人均國民生產總值保持喺1,000美元到12,000美元之間嘅「中等收入範圍」嘅國家。

術語嘅來源
-----

呢個術語喺經濟學家 Indermit Gill 同 Homi Kharas 喺 2007 年創造嘅，當時佢哋研究緊東亞經濟嘅基本戰略嘅時候，出咗一份世界銀行報告叫《東亞復興：經濟成長的想法》，喺報告裏面用到呢個術語。

避開陷阱
----

根據呢個概念，陷入中等收入陷阱嘅國家因為工資上漲，製造成本上升，製成品出口價格上升，而失去咗製造業嘅競爭優勢。但係喺高附加價值市場上面，又無能力跟上更發達經濟體嘅步伐，變咗卡咗喺中間。產業升級唔到，又面對工資更低嘅新興競爭對手用低價爭生意。 就好似南非同巴西等嘅新興工業化經濟體，幾十年嚟一直都無脫離到世界銀行定義嘅「中等收入範圍」，因為呢啲國家嘅人均國民生產總值一直保持喺1,000美元到12,000美元之間（以2011 年不變價計算）。佢哋面對投資低、第二產業發展緩慢、產業唔夠多元化、勞工市場狀況唔好、人口老化日益加劇等問題。

社會學家 Salvatore Babones 同政治學家 Hartmut Elsenhans 將中等收入陷阱叫做「政治陷阱」，原因係克服佢嘅經濟方法係存在嘅。不過，由於政治局勢嘅原因，很少國家真係用到呢啲方法。佢哋追溯啲國家跌落陷阱嘅原因，主要係佢哋喺早期發展嘅過程裏面產生咗結構性問題同不平等。佢哋認為，富有嘅精英會透過討價還價嘅方式嚟令到貨幣走強，結果經濟結構轉向奢侈品消費，同時低工資勞動法，阻礙咗大眾消費同大眾收入嘅成長。佢哋主張，各個中等收入國家，如果想擺脫中等收入陷阱，可以用投資有形同人力基礎設施、提高最低工資等社會政策、以弱勢貨幣去增加出口競爭力同刺激國內就業等嘅方法。

亞洲開發銀行表示，要避免跌落中等收入陷阱，需要製定適合嘅策略，引入新流程、尋找新市場，以維持出口成長。增加內需亦都好重要，因為擴大緊嘅中產階級有不斷增長嘅購買力，能夠買啲高品質嘅創新產品，咁樣對推動經濟成長有幫助。 最大嘅挑戰係從基於廉價勞動力、廉價資本嘅資源驅動型經濟成長，轉向高生產力同創意嘅創新型經濟成長。想要做到呢點，需要投資喺基礎設施同教育上面——建立一個鼓勵創造力、支持科學技術突破嘅高品質教育體系，呢啲創造力同技術突破又會重新應用到經濟發展嗰度。

《經濟學人》根據世界銀行嘅數據顯示，從1960年到2022年，只有23個經濟體擺脫咗中等收入陷阱，其中最著名嘅係香港、新加坡、韓國同台灣（亞洲四小龍），非洲嘅塞舌爾（Seychelles）、東歐嘅波蘭（Poland）同埋中東嘅沙地阿拉伯 。出口多元化亦都對擺脫中等收入陷阱好重要。

批評
--

關於「中等收入陷阱」嘅實證有效性，一直存在重大嘅爭論。

其他經濟學家一係發現唔存在「中等收入陷阱」 ，一係聲稱關於「中等收入陷阱」嘅爭論似乎不合時宜：自從1920到1980年代中期以嚟，中等收入國家嘅經濟增長率高於所有國家嘅平均值。

陷阱裏面
----

根據安聯集團（Allianz）的報告，依家喺「中等收入陷阱」嘅國家有：

* 阿根廷
* 保加利亞
* 哥倫比亞
* 克羅地亞
* 希臘
* 寮國
* 尼日利亞
* 斯洛伐克
* 千里達多巴哥
* 烏拉圭

參考
--



1. ↑
2. ↑
3. ↑  Zhou, Shaojie; Hu, Angang (2021), "What is the "Middle Income Trap"?", *China: Surpassing the "Middle Income Trap"*, Contemporary China Studies (英文), Singapore: Palgrave Macmillan: 1–32, doi:10.1007/978-981-15-6540-3\_1, ISBN 978-981-15-6540-3
4. ↑  Bulman, David; Eden, Maya; Nguyen, Ha. "Transitioning From Low-Income Growth To High-Income Growth: Is There A Middle-Income Trap?" (PDF). *Asian Development Bank Institute*. 喺December 7, 2023搵到.
5. ↑  Graphic detail Charts, maps and infographics (2011-12-22). "Asias Middle Income Trap". Economist.com. 喺2014-08-11搵到.
6. ↑  "Indonesia risks falling into the Middle Income trap". Adb.org. 2012-03-27. 原著喺2014-07-30歸檔. 喺2014-08-11搵到.
7. ↑  Babones, Salvatore (2015-12-01). "Escaping the middle income trap". 喺2023-05-05搵到. `{{cite journal}}`: Cite journal requires `|journal=` (help)
8. ↑  Babones, Salvatore; Elsenhans, Hartmut (2017). *BRICS or Bust?: Escaping the Middle-Income Trap*. Stanford: Stanford University Press. ISBN 978-0-8047-9989-8.
9. ↑  "Seminar on Asia 2050". Adb.org. 2011-10-18. 喺2014-08-11搵到.
10. ↑  *Asia 2050: Realizing the Asian Century*. Adb.org. 2013-05-09. 喺2014-08-11搵到.
11. ↑  "Which countries have escaped the middle-income trap?". *The Economist*. ISSN 0013-0613. 喺2023-12-15搵到.
12. ↑  "Which countries have escaped the middle-income trap?". *Yahoo Finance* (美國英文). 2023-03-30. 喺2023-12-19搵到.
13. ↑  Shek, Colin (23 May 2019). "Aiming for the Top: Can China Escape the Middle Income Trap?". *Cheung Kong Graduate School of Business (CKGSB)*.
14. ↑  Roach, Stephen S. (2022). *Accidental Conflict: America, China, and the Clash of False Narratives*. New Haven: Yale University Press. p. 91. ISBN 978-0-300-26901-7. OCLC 1347023475.
15. ↑  Bulman, David; Eden, Maya; Nguen, Ha. "Transitioning from low-income growth to high-income growth: is there a middle-income trap?" (PDF). *Asian Development Bank*.
16. ↑  Patel, Dev; Sandefur, Justin; Subramanian, Arvind. "The New Era of Unconditional Convergence". *Center For Global Development*.
17. ↑  "The middle-income trap: inequality across countries after Covid-19". *Corporate* (英文). 喺2024-02-17搵到.